Porgi l'altra guancia

***Porgi l'altra guancia*** (títol orichinal en italiano, en aragonés ***Posa l'altra galta***, estrenada en Aragón con o títol de ***Dos misioneros***) ye una cinta de cine italiano de cine de comedia d'aventuras d'acción estrenada l'anyo 1974, dirichida por Franco Rossi seguntes un guión adaptau por Augusto Caminito, Franco Rossi, Fausto Saraceni, Gianfranco Clerici, Nino Marino (basau en una historia de Augusto Caminito y Fausto Saraceni basada a la vegada en un cuento de Rodolfo Sonego), con una banda sonora orichinal de Guido De Angelis y Maurizio De Angelis, una dirección de fotografía de Gábor Pogány, una producción cinematografica de Dino De Laurentiis ta las productoras Dino de Laurentiis Cinematografica, Marianne Productions y Produzione Cinematografiche Inter.Ma.Co. y un elenco formau por Terence Hill, Bud Spencer, Jean-Pierre Aumont, Robert Loggia, Mario Pilar, Maria Cumani Quasimodo, Jacques Herlin, Mario Erpichini, Salvatore Basile, Luigi Antonio Guerra y Riccardo Pizzuti, entre d'atros actors.

Mosen Pedro y Mosen G son misioneros en 1890 en una comunidat d'indichenas de Venezuela que se troba en una rechión que vive en condicions de cuasi esclavitut sozmesa a lo control d'o marqués Gonzaga y d'a Compañía Comercial Centroamericana (que diriche él mesmo), que lis imposan pres elevaus por os productos que han de comprar y lis mercan os biens que producen a pres masiau baixos. Mesmo la cherarquía d'a Ilesia Catolica refirma la situación. Cuan os mosens viachan ta vender productos d'a suya comunidat en Maracaibo troban a los achents de Gonzaga y tenen con éls bellas barallas, que rematan con a presencia policial y con o barco d'os misioneros cremau. Mosen G troba un barco de vapor pero, en no tener diners, roba l'aniello d'o bispe y va con él a chugar a un local con l'obchebtivo de conseguir-los. Pero tot remata con que cuan consiguen o barco los secuestran, a éls y a lo barco, y los levan enta la presencia de Gonzaga, podendo veyer as condicions en que tiene a los suyos treballadors-esclavos. Amás, Gonzaga consigue d'o bispe que los destine a bel puesto en atra misión a on estarán baixo lo control de Gonzaga. Pero lo que fan os mosens ye liberar a tres condenaus a muerte por o marqués y fuyir en o suyo barco. Cuan tornan en a suya misión, i troban nuevos misioneros y la orden d'o bispe de que tornen enta lo bispau, pero mosen G tien una ideya diferent, que posa en marcha a la vegada que explica a mosen Pedro que en realidat no ye mosen y que nomás heba robau as ropas de sacerdot a mosen Clementino cua se trobaba en una garchola en Cayenne (Guayana Francesa).

A cinta s'ambienta en 1890 en Maracaibo (Estau Zulia) y atros puestos de Venezuela.

Se tracta d'una cinta que ha recibiu bels premios, encara que garra d'éls no fa parte d'os premios cinematograficos mas conoixius (u mas destacaus) d'o conchunto de premios ciematografiicos internacionals.

## Elenco

## Se veiga tamién
* Cine en 1974.
* Cintas de 1974.

## Referencias

## Vinclos externos

*  ''Porgi l'altra guancia'' en Internet Movie Database.
*  ''Porgi l'altra guancia'' en AllMovie.
*  ''Porgi l'altra guancia'' en FilmAffinity.
*  ''Porgi l'altra guancia'' en Box Office Mojo.
*  ''Porgi l'altra guancia'' en Screenonline d'o *[[British Film Institute]]*.